พระราชกฤษฎีกา
พระราชกฤษฎีกา
กำหนดเขตที่ดินในบริเวณที่ที่จะเวนคืน
ในท้องที่ตำบลทุ่งปรัง
ตำบลเสาเภา ตำบลฉลอง ตำบลเทพราช
และตำบลเปลี่ยน
อำเภอสิชล จังหวัดนครศรีธรรมราช
พ.ศ. ๒๕๔๖
 

ภูมิพลอดุลยเดช
ป.ร.
ให้ไว้
ณ วันที่ ๖ มิถุนายน พ.ศ. ๒๕๔๖
เป็นปีที่
๕๘ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดินในบริเวณที่ที่จะเวนคืน
ในท้องที่ตำบลทุ่งปรัง ตำบลเสาเภา ตำบลฉลอง ตำบลเทพราช และตำบลเปลี่ยน อำเภอสิชล
จังหวัดนครศรีธรรมราช เพื่อก่อสร้างระบบส่งน้ำและระบบระบายน้ำ
ตามโครงการฝอยคลองท่าทน

อาศัยอำนาจตามความในมาตรา ๒๒๑
ของรัฐธรรมนูญแห่งราชอาณาจักรไทย และมาตรา ๑๑ วรรคหนึ่ง
แห่งพระราชบัญญัติการชลประทานหลวง พุทธศักราช ๒๔๘๕
ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๕) พ.ศ. ๒๕๓๐
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ มาตรา ๔๙ และมาตรา ๕๐
ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย
ประกอบกับมาตรา ๕ วรรคสาม และมาตรา ๖
แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๔๙
ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย
จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้

มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลทุ่งปรัง
ตำบลเสาเภา ตำบลฉลอง ตำบลเทพราช และตำบลเปลี่ยน อำเภอสิชล จังหวัดนครศรีธรรมราช พ.ศ. ๒๕๔๖

มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ พระราชกฤษฎีกานี้ให้ใช้บังคับได้มีกำหนดสี่ปี

มาตรา ๔ ให้อธิบดีกรมชลประทานเป็นเจ้าหน้าที่เวนคืนตามพระราชกฤษฎีกานี้

มาตรา ๕ เขตที่ดินในบริเวณที่ที่จะเวนคืนตามพระราชกฤษฎีกานี้
อยู่ในท้องที่ตำบลทุ่งปรัง ตำบลเสาเภา ตำบลฉลอง ตำบลเทพราช และตำบลเปลี่ยน
อำเภอสิชล จังหวัดนครศรีธรรมราช มีส่วนกว้างหนึ่งร้อยห้าสิบเมตร ทั้งนี้
ภายในแนวเขตตามแผนที่ท้ายพระราชกฤษฎีกานี้

มาตรา ๖ ให้รัฐมนตรีว่าการกระทรวงเกษตรและสหกรณ์รักษาการตามพระราชกฤษฎีกานี้


ผู้รับสนองพระบรมราชโองการ
พันตำรวจโท
ทักษิณ ชินวัตร
นายกรัฐมนตรี
[เอกสารแนบท้าย]

๑. แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลทุ่งปรัง
ตำบลเสาเภา ตำบลฉลอง ตำบลเทพราช และตำบลเปลี่ยน อำเภอสิชล จังหวัดนครศรีธรรมราช พ.ศ. ๒๕๔๖

(ดูข้อมูลจากภาพกฎหมาย)
หมายเหตุ
:- เหตุผลในการประกาศใช้พระราชกฤษฎีกาฉบับนี้
คือ เนื่องจากมีความจำเป็นจะต้องสร้างระบบส่งน้ำและระบบระบายน้ำ
ตามโครงการฝายคลองท่าทน ในท้องที่ตำบลทุ่งปรัง ตำบลเสาเภา ตำบลฉลอง ตำบลเทพราช
และตำบลเปลี่ยน อำเภอสิชล จังหวัดนครศรีธรรมราช
เพื่อประโยชน์ในการส่งน้ำให้กับพื้นที่เกษตรกรรม เพื่อการอุปโภค บริโภค
และการบรรเทาอุทกภัยบริเวณพื้นที่ท้ายอ่างเก็บน้ำ
ในการนี้สมควรกำหนดเขตที่ดินในบริเวณที่ที่จะเวนคืนในท้องที่ดังกล่าว
เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน จึงจำเป็นต้องตราพระราชกฤษฎีกานี้























พรพิมล/พิมพ์
๒๑
สิงหาคม ๒๕๔๖
พรพิมล/แก้ไข
๒๖ สิงหาคม
๒๕๔๖
A+B

วิมล/ปรับปรุง
๘
กันยายน ๒๕๕๗













[๑] ราชกิจจานุเบกษา เล่ม
๑๒๐/ตอนที่ ๕๕ ก/หน้า ๒๔/๑๗ มิถุนายน ๒๕๔๖